CELEX: 32009R0887
Language: et
Date: 2009-09-25 00:00:00
Title: Komisjoni määrus (EÜ) nr 887/2009, 25. september 2009 , mis käsitleb stabiliseeritud 25-hüdroksükolekaltsiferooli lubamist broilerkanade, broilerkalkunite, muude kodulindude ja sigade söödalisandina (EMPs kohaldatav tekst)

26.9.2009   
            
            
               ET
            
            
               Euroopa Liidu Teataja
            
            
               L 254/68
            
         
      KOMISJONI MÄÄRUS (EÜ) nr 887/2009,
   25. september 2009,
   mis käsitleb stabiliseeritud 25-hüdroksükolekaltsiferooli lubamist broilerkanade, broilerkalkunite, muude kodulindude ja sigade söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused. Määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
            
         
               (2)
            
            
               Komisjoni määrusega (EÜ) nr 1443/2006 (3) anti luba stabiliseeritud 25-hüdroksükolekaltsiferooli (CAS-number 63283-36-3) tähtajatuks kasutamiseks kooskõlas direktiiviga 70/524/EMÜ broilerkanade, munakanade ja kalkunite söödas. Vastavalt määruse (EÜ) nr 1831/2003 artikli 10 lõikele 1 kanti see söödalisand hiljem olemasoleva tootena ühenduse söödalisandite registrisse.
            
         
               (3)
            
            
               Selle söödalisandi uuesti hindamiseks on esitatud määruse (EÜ) nr 1831/2003 artikli 10 lõike 2 ja artikli 7 kohane taotlus, milles taotletakse sama määruse artikli 7 alusel ühtlasi 25-hüdroksükolekaltsiferooli uue kasutusviisi lubamist teiste kodulindude ja sigade söödalisandina ning selle klassifitseerimist söödalisandite kategooria „toitainelised lisandid” alla. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) leidis oma 5. veebruari 2009. aasta arvamuses, et kõnealune söödalisand ei mõju kahjulikult loomade ja inimeste tervisele ega keskkonnale ja et see on tõhus vitamiini D3 asendaja (4). Toiduohutusameti arvamuses soovitatakse asjakohaseid meetmeid kasutajate ohutuseks. Ameti arvates ei ole vaja turustusjärgse järelevalve erinõudeid. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
            
         
               (5)
            
            
               Kõnealuse söödalisandi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud viisil.
            
         
               (6)
            
            
               Uue loa andmise tõttu määruse (EÜ) nr 1831/2003 alusel tuleb määrusest (EÜ) nr 1443/2006 välja jätta seda valmistist käsitlevad sätted.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „toitainelised lisandid” ja funktsionaalrühma „vitamiinid, provitamiinid ja samalaadse mõjuga keemiliselt täpselt määratletud ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määrusest (EÜ) nr 1443/2006 jäetakse välja artikkel 3 ja III lisa.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. september 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  ELT L 271, 30.9.2006, lk 12.
   
      (4)  EFSA Teataja (2009) 969, lk 1–32.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüütiline meetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Kategooria: toitainelised lisandid: Funktsionaalrühm: vitamiinid, provitamiinid ja samalaadse toimega keemiliselt täpselt määratletud ained
                  
               
            
                  
                     Alajaotus: D-vitamiin
                  
               
            
                  3a670a
               
               
                  —
               
               
                  25-hüdroksükolekaltsiferool
               
               
                  
                               
                           
                           
                              Söödalisandi koostis:
                              Stabiliseeritud 25-hüdroksükolekaltsiferool
                           
                        
                               
                           
                           
                              Toimeaine kirjeldus:
                              25-hüdroksükolekaltsiferool, C27H44O2.H2O
                              CASi number: 63283-36-3
                              Puhtuse kriteeriumid:
                              
                                           
                                       
                                       
                                          25-hüdroksükolekaltsiferool > 94 %
                                       
                                    
                                           
                                       
                                       
                                          muud samalaadsed steroolid < 1 % (iga sterooli kohta)
                                       
                                    
                                           
                                       
                                       
                                          erütrosiin < 5 mg/kg
                                       
                                    
                        
                               
                           
                           
                              Analüüsimeetod (1)
                              
                              
                                           
                                       
                                       
                                          25-hüdroksükolekaltsiferooli kindlaksmääramine: kõrgefektiivne vedelikkromatograafia ja massispektromeeter (HPLC-MS)
                                       
                                    
                                           
                                       
                                       
                                          Vitamiini D3 kindlaksmääramine täissöödas: pöördfaasiline vedelikkromatograafia ja UV-detektor (265 nm) [EN 12821:2000]
                                       
                                    
                        
               
                  Broilerkanad
               
               
                  —
               
               
                   
               
               
                  0,100
               
               
                  
                              1.
                           
                           
                              Lisand tuleb lisada söötadesse, kasutades eelsegu.
                           
                        
                              2.
                           
                           
                              25-hüdroksükolekaltsiferooli ja vitamiini D3 (kolekaltsiferooli) segu maksimumsisaldus ühes kilogrammis täissöödas:
                              
                                          —
                                       
                                       
                                          ≤ 0,125 mg (2) (sama mis 5 000 IU vitamiini D3) broilerkanade ja -kalkunite puhul;
                                       
                                    
                                          —
                                       
                                       
                                          ≤ 0,080 mg muude kodulindude puhul;
                                       
                                    
                                          —
                                       
                                       
                                          ≤ 0,050 mg sigade puhul.
                                       
                                    
                        
                              3.
                           
                           
                              Vitamiini D2 samaaegne kasutamine ei ole lubatud.
                           
                        
                              4.
                           
                           
                              Etoksükini sisaldus märkida etiketile.
                           
                        
                              5.
                           
                           
                              Kasutajate ohutuseks: käitlemisel kasutada respiraatorit.
                           
                        
               
                  16. oktoober 2019
               
            
                  Broilerkalkunid
               
               
                  —
               
               
                   
               
               
                  0,100
               
            
                  Muud kodulinnud
               
               
                  —
               
               
                   
               
               
                  0,080
               
            
                  Sead
               
               
                  —
               
               
                   
               
               
                  0,050
               
            
         (1)  Analüüsimeetodite üksikasjad on esitatud ühenduse tugilabori veebilehel www.irmm.jrc.be/crl-feed-additives
      
         (2)  40 IU kolekaltsiferooli (vitamiin D3) = 0,001 mg kolekaltsiferooli (vitamiin D3).